De què van les drogues? De què van els jóvens?
28 de Marzo de 2017

Carcaixent

Un total de 117 alumnes d'entre 14 i 17 anys del IES Arabista Ribera han participat en este programa de prevenció del consum de drogues impartit pel tècnic municipal de la UPCCA. Una de les conclusions a les que s'ha arribat es que la gran majoria de jóvens no son consumidors de drogues, com així ho demostren els estudis sobre el tema. Des de la UPCCA (Unitat de Prevenció Comunitària de Conductes Addictives) de l'Ajuntament de Carcaixent s'ha portat a terme esta exposició amb els alumnes de 2n. d'ESO, 1r i 2n F.P.B. d'Automoció, 1r i 2n d'Electricitat i Cicle Formatiu d'Administració.

Es tracta d'una exposició que convida a reflexionar sobre diferents aspectes que influïxen en els usos de les drogues com són l'oci, la pressió de grup, els efectes i, sobretot, la sobreestimació del consum. Especial emfasi s'ha possat en desmontar la insana idea que la majoria dels jóvens són consumidors de drogues, idea perillosa que normalitza i banaliitza el consum i, pertant, augmentant estos.

Corroboren esta idea els estudis que es realitzen a tots els nivells, des de Carcaixent fins estudis del Pla Nacional sobre Drogues (PNsD).

L'activitat és una iniciativa de la Conselleria de Sanitat i la Unitat de Prevenció Comunitària de Conductes Addictives de l'Ajuntament de Carcaixent.